Wolfprisen er en international pris, der de fleste år siden 1978 er tildelt af Wolf-fonden i Israel til videnskabsfolk og kunstnere i kategorierne matematik, fysik, kemi, medicin, landbrug og kunst. Hver pris består af et diplom og 100.000 dollar. Indtil oprettelsen af Abelprisen var Wolfprisen i matematik den tætteste på en "matematisk Nobelpris", da Fieldsmedaljen kun uddeles hvert fjerde år til matematikere under 40 år.